open-index/open-wikipedia-markdown huggingface dataset:
הארי קינארד

**הארי ויליאם אוסבורן קינארד השני** (באנגלית: **Harry William Osborne Kinnard II**; 7 במאי 1915 - 5 בינואר 2009) היה גנרל אמריקאי שהתפרסם בתפקידו כמפקד דיוויזיית הפרשים הראשונה במלחמת וייטנאם.

## קריירה מוקדמת
קינארד נולד וגדל במחוז ארלינגטון, וירג'יניה. קינארד החל את דרכו בצבא ארצות הברית עם הרשמו למכללה הצבאית באקדמיה הצבאית ווסט פוינט. בשנת 1939 סיים את לימודיו, הוסמך כקצין והתגייס לצבא. קינארד עבר הכשרה כלוחם וקורס קציני חיל הרגלים. במהלך המתקפה על פרל הארבור לחם כמקלען נ"מ. עם פרוץ מלחמת העולם השנייה התנדב קינארד לצנחנים ושירת במספר תפקידי פיקוד ומטה בדיוויזיה המוטסת ה-101 וצנח בנורמנדי. במהלך מבצע מרקט גארדן בהולנד שירת קינארד כמפקד הגדוד ה-1 ברגימנט החי"ר המוצנח ה-501 של הדיוויזיה המוטסת ה-101. על האופן בו פיקד על הגדוד במערכה עוטר קינארד בצלב השירות המצוין. במהלך הקרב על הבליטה שימש קינארד כקצין המבצעים של הדיוויזיה ה-101.

לאחר המלחמה נשלח קינארד לפורט בנינג ועסק בפיתוח טקטיקות סער אוויריות. בשנת 1962 שירת כסגן מפקד הדיוויזיה המוטסת 101. על קינארד הוטל לגבש את תורת הלחימה ומבנה יחידת הסער האווירית החדשה של צבא ארצות הברית - דיוויזיית הפרשים הראשונה. קינארד מונה למפקד הדיוויזיה ופיקד עליה במלחמת וייטנאם, בין היתר בקרב יה דראנג.. בשנת 1969 פרש לגמלאות.

## לקריאה נוספת
* ס.ל.א מרשל, "**הם צנחו בלילה**", הוצאת מערכות מאנגלית: אהרן אמיר.
* הארולד ג' מור וג'וסף ל' גאלוויי, "**[[חיילים היינו וצעירים!]]**", הוצאת צה"ל/ פו"ם – המכון לחקר הטקטיקה והפעלת הכוח, 2006 (עובד לסרט "חיילים היינו" בשנת 2002)
* ג'ון גאלבין, "**היורדים לקרב**", הוצאת מערכות, 1972.

## קישורים חיצוניים

* 

## הערות שוליים

קטגוריה:אמריקאים ילידי וירג'יניה
קטגוריה:ערכים שבהם תבנית בריטניקה אינה מתאימה
קטגוריה:קצינים אמריקאים במלחמת העולם השנייה
קטגוריה:הקרב על הבליטה
קטגוריה:מעוטרי כוכב הכסף
קטגוריה:אנשי הכוחות המזוינים של ארצות הברית במלחמת וייטנאם
מעוטרי מדליית השירות המצוין
קטגוריה:מעוטרי צלב השירות המצוין
קטגוריה:מעוטרי כוכב הארד
קטגוריה:אישים הקבורים בבית הקברות הלאומי ארלינגטון
קטגוריה:מפקדי דיוויזיית הפרשים הראשונה
קטגוריה:בוגרי האקדמיה הצבאית של ארצות הברית
קטגוריה:אמריקאים שנולדו ב-1915
קטגוריה:אמריקאים שנפטרו ב-2009
עונת 1958/1959 ב-NBA

**עונת 1958/1959** היא העונה ה-13 של ליגת ה-NBA. העונה הסתיימה עם זכייתה השנייה של בוסטון סלטיקס בתואר האליפות, לאחר שבסדרת הגמר ניצחה את מיניאפוליס לייקרס בתוצאה 4–0 (הסוויפ הראשון בהיסטוריית גמר ה-NBA). זוהי האליפות הראשונה של הסלטיקס מתוך רצף של 8 אליפויות רצופות. בתואר ה-MVP של העונה הסדירה זכה בוב פטיט מקבוצת סנט לואיס הוקס בפעם השנייה בקריירה, לאחר שסיים כמלך הסלים עם 29.2 נקודות בממוצע למשחק.

## דראפט 1958
דראפט 1958 התקיים ב-22 באפריל 1958 בניו יורק. מיניאפוליס לייקרס בחרה במקום הראשון את חבר היכל התהילה אלג'ין ביילור, שזכה בסיום העונה בתואר רוקי השנה. מלבד ביילור, נבחרו בדראפט 1958 עוד שני שחקני היכל התהילה - האל גריר (בחירה 13) וגאי רוג'רס (בחירה טריטוריאלית) - ושלושה שחקני אולסטאר - ויין אמברי (בחירה 22), דון אוהל (36) ואדריאן סמית' (85).

להלן רשימת נבחרי הסיבוב הראשון (מתוך 17 סיבובים):

## אולסטאר
משחק האולסטאר בעונה זו נערך בדטרויט, מישיגן.
המאמנים במשחק היו רד אאורבך מבוסטון סלטיקס ואד מקאולי מסנט לואיס הוקס. חמישיית המזרח כללה את בוב קוזי, ביל שרמן, פול אריזין, קני סירס וביל ראסל. חמישיית המערב כללה את סלייטר מרטין, ג'ין שו, קליף הייגן, אלג'ין ביילור ובוב פטיט. במשחק עצמו ניצחה קבוצת המערב בתוצאה 124-108, ואת תואר ה-MVP של משחק האולסטאר חלקו בוב פטיט ואלג'ין ביילור.

## טבלת העונה הסדירה

*כוכבית מסמנת קבוצה שהעפילה לפלייאוף.

## מובילי הקטגוריות הסטטיסטיות

## פרסים
[ממוזער|שמאל|220px|[בוב פטיט, ה-MVP של העונה הסדירה]]
* **[[MVP של העונה הסדירה ב-NBA|MVP של העונה הסדירה]]** - בוב פטיט, סנט לואיס הוקס
* **[[רוקי השנה ב-NBA|רוקי העונה]]** - אלג'ין ביילור, מיניאפוליס לייקרס

### חמישיות העונה

## פלייאוף 1959
**סגל האלופה, [[בוסטון סלטיקס]]:** ביל ראסל, בוב קוזי, טום היינסון, ביל שרמן, פרנק רמזי, ג'ים לוסקוטוף, סם ג'ונס, ג'ין קונלי, קיי. סי. ג'ונס ובני סוויין.**[[מאמן|מאמן ראשי]]:** רד אאורבך.

## קישורים חיצוניים

## הערות שוליים

1958/1959
NBA
NBA
קטגוריה:1958 בארצות הברית
קטגוריה:1959 בארצות הברית
את ואני (אלבום)

**את ואני** הוא אלבומו השישי של שלמה ארצי משנת 1975 בעיבודו של אלדד שרים.

האלבום יצא בעקבות השיר "את ואני", שאתו ייצג ארצי את ישראל באירוויזיון של אותה שנה. האלבום "את ואני" כלל את תרגומיו של ארצי לשירים "Teenage Idol" של ריקי נלסון ו-"Things" של בובי דארין, וכן את השיר "את הלכת" שכתב ארצי על פי מנגינת ה"אדאג'יו" של תומאזו אלבינוני. מנור כתב שיר נוסף לאלבום בשם "מתחת למיטה", וארצי כתב והלחין מספר שירים נוספים, כ"שיר אהבה אחרון" ו"היי ליזה".

## רשימת רצועות

## קישורים חיצוניים

קטגוריה:אלבומי שלמה ארצי
קטגוריה:אלבומים בעברית
קטגוריה:אלבומי חברת הד ארצי
השליחים (סדרת טלוויזיה)

**השליחים** היא סדרה אמריקאית ששודרה ברשת The CW. פרק הבכורה שודר ב-17 באפריל 2015.
הסדרה בוטלה על ידי CW ב-7 במאי 2015, עקב אחוזי רייטינג נמוכים.

## עלילה
חפץ מסתורי נופל על פני כדור הארץ ושולח גל הלם אשר גורם לחמישה אנשים זרים למות למשך דקות ספורות. אותם אנשים, בצורה לא מוסברת, חוזרים לחיים לאחר כמה רגעים. חברי הקבוצה הם ורה (שאנטל ונסאנטן), רדיו-אסטרונומית שחיה בניו-מקסיקו, אשר מחפשת את בנה שנחטף כאשר היה תינוק; ארין (סופיה בלאק-דליה), אמא צעירה שחייה בטוסון, אריזונה מגנה על ביתה בת השבע מפני בעלה לשעבר, איש אלים ופוגעני; פיטר (ג'ואל קורטני) תלמיד תיכון, יתום שחי בליטל רוק, ארקנסו; ראול (ג'יי. די. פארדו), סוכן פדרלי במקסיקו שרוצה לברוח מהמשימה החשאית ומהסוכנות שלו; ג'ושועה (ג'ון פלטשר) אדם כריזמטי, דור שני למטיפים אוונגליסטיים שמופיע באופן קבוע בטלוויזיה ביוסטון, טקסס.
הדמות המסתורית ביותר מבין כל הדמויות בסדרה היא הדמות הידועה בשם "האיש" (דיאגו מורגאדו), שמציע לספר לוורה היכן נמצא בנה אם היא תשלים עבורו משימה. המשימה מובילה אותה לרוז (אנה דיופ), אחות בבית חולים שהייתה ללא הכרה במשך שבע שנים, לאחר שנורתה על ידי איש לא ידוע. כל האנשים הללו, השליחים, קשורים זה לזה על ידי גורל ונבואה מקראית. מאוחר יותר השליחים מגלים שיש להם כוחות על טבעיים, וכן שכוחות אלו הם התקווה היחידה שלהם על מנת לעצור את סוף העולם המתקרב.

## קישורים חיצוניים
* 

* CW-The Messengers, באתר הערוץ The CW

## הערות שוליים

קטגוריה:The CW: תוכניות וסדרות
קטגוריה:סדרות דרמה המשכיות
קטגוריה:סדרות טלוויזיה אמריקאיות שעלו לשידור בשנת 2015
אבי לי מילר

**אביגיל "אֶבִּי" לי מילר** (באנגלית: **Abigale "Abby" Lee Miller**; נולדה ב-21 בספטמבר 1966) היא מדריכת ריקודים, כוריאוגרפית אמריקאית, והבעלים של הסטודיו "Reign Dance Productions". היא המייסדת והכוריאוגרפית הראשית של Abby Lee Dance Company. היא גם מופיעה בסדרת הריאליטי "רקדניות קטנות".

## ביוגרפיה
מילר נולדה לג'ורג' מילר ומריאן לוריין מילר בפנסילבניה שארצות הברית, למשפחה מרקע נוצרי-קתולי. אמה ניהלה סטודיו לריקוד. במהלך שנותיה בבית הספר, אבי למדה ריקוד וכוריאוגרפיה.

בגיל 14 יסדה מילר את הסטודיו Abby Lee Dance Company. מאוחר יותר היא נעשתה למנהלת של העסק של אמה, Maryen Lorrain Dance Studio. במאי 1995 שונה שמו של הסטודיו ל-Reign Dance Productions. שני אולפני הריקוד ממוקמים בפיטסבורג, פנסילבניה. מילר לימדה אלפי תלמידים, חלק מהם עברו להופיע בברודוויי.

ב-2011, מילר התחילה להופיע בתוכנית הריאליטי "רקדניות קטנות" של Lifetime. התוכנית עוקבת אחרי פעילותן של ילדות צעירות בסטודיו של מילר ובניסיון שלהן להפוך לרקדניות טובות יותר. בתוכנית, מילר משתמשת בטכניקת האימון של רקדנים חדשים כדי להתחרות נגד סטודנטים לשעבר שלה, כדי לתת להם מוטיבציה להפוך לרקדניות טובות יותר בעצמן. שתי תוכניות ספין אוף של רקדניות קטנות הן "Abby's Ultimate Dance Competition" ו-"Abby's Studio Rescue". מילר גם שימשה כשופטת אורחת ב"רוקדים עם כוכבים" בארצות הברית.

בפברואר 2014 מילר נתבעה על ידי משפחת היילנד עבור בריונות כנגד תלמידתה לשעבר, פייג' היילנד. התביעה בסך 5 מיליון דולר יצרה סכסוך משמעותי בין קלי היילנד, אמה של פייג', לבין מילר. לאחר מכן פייג' הגישה תביעה בגין מצוקה רגשית. ההאשמות בוטלו מכיוון שהשופט צידד במילר. באותה שנה גם פרסמה את הספר "כל מה שלמדתי על החיים, למדתי בשיעורי הריקוד".

ב-2015 פתחה מילר סטודיו לריקוד בלוס אנג'לס שנקרא ALDC LA וצילומי התוכנית "רקדניות קטנות" עברו לשם.

אחרי שקלי תבעה את מילר, מילר נכנסה לכלא לשנה אבל יצאה אחרי חצי שנה בעקבות גילוי מחלת הסרטן שלה.

## קישורים חיצוניים

* על הספר של מילר

קטגוריה:כוריאוגרפיות אמריקאיות
קטגוריה:רקדניות אמריקאיות
קטגוריה:שופטות תוכניות מציאות אמריקאיות
קטגוריה:נכים אמריקאים
קטגוריה:אמריקאיות שנולדו ב-1950
עונת 1959/1960 ב-NBA

**עונת 1959/1960** היא העונה ה-14 של ליגת ה-NBA. העונה הסתיימה עם זכייתה השנייה ברציפות והשלישית בסך הכול של בוסטון סלטיקס בתואר האליפות, לאחר שבסדרת הגמר ניצחה את סנט לואיס הוקס בתוצאה 4-3. זוהי האליפות השנייה של הסלטיקס מתוך רצף של 8 אליפויות רצופות. בתואר ה-MVP של העונה הסדירה זכה הרוקי וילט צ'מברלין מקבוצת פילדלפיה ווריורס, לאחר שהוביל את ה-NBA לאורך העונה בממוצעי נקודות וריבאונדים עם 37.6 נקודות ו-27.0 ריבאונדים למשחק.

## דראפט 1959
דראפט ה-NBA בעונה זו התקיים ב-31 במרץ 1959 בסינסינטי, אוהיו. לפני הדראפט הוחלט כי הזכויות על שחקן המכללות וילט צ'מברלין יוענקו לפילדלפיה ווריורס כבחירה טריטוריאלית. על אף שצ'מברלין שיחק באוניברסיטת קנזס, מחוץ לטריטוריה של פילדלפיה, זכותיותיו ניתנו לווריורס לאחר שהם טענו כי הוא גדל כילד בפילדלפיה. בעונתו הראשונה בליגה זכה צ'מברלין בתואר רוקי השנה וכן בתואר ה-MVP של העונה הסדירה. בדראפט 1959 נבחרו בסך הכול שני שחקני היכל התהילה - וילט צ'מברלין וביילי האוול (בחירה שנייה) - ועוד ארבעה שחקני אולסטאר - הבחירה הראשונה בוב בוזר, דיק בארנט (4), ג'וני גרין (5) ורודי לרוסו (10).

להלן רשימת נבחרי הסיבוב הראשון (מתוך 14 סיבובים):

## אולסטאר
משחק האולסטאר בעונה זו נערך ב-22 בינואר 1960 בפילדלפיה, פנסילבניה.
המאמנים במשחק היו רד אאורבך מבוסטון סלטיקס ואד מקאולי מסנט לואיס הוקס. חמישיית המזרח כללה את בוב קוזי, ריצ'י גארין, דולף שייז, ביל ראסל ווילט צ'מברלין, וחמישיית המערב כללה את ג'ין שו, ג'ק טוויימן, אלג'ין ביילור, בוב פטיט ווולטר דיוקס. במשחק עצמו ניצחה קבוצת המזרח בתוצאה 125-115, ובתואר ה-MVP של משחק האולסטאר זכה וילט צ'מברלין שקלע 23 נקודות והוריד 25 ריבאונדים.

## טבלת העונה הסדירה
[ממוזער|שמאל|220px|[וילט צ'מברלין, ה-MVP של העונה הסדירה ורוקי השנה]]

*כוכבית מסמנת קבוצה שהעפילה לפלייאוף.

## מובילי הקטגוריות הסטטיסטיות

## פרסים
* **[[MVP של העונה הסדירה ב-NBA|MVP של העונה הסדירה]]** - וילט צ'מברלין, פילדלפיה ווריורס
* **[[רוקי השנה ב-NBA|רוקי השנה]]** - וילט צ'מברלין, פילדלפיה ווריורס

### חמישיות העונה

## פלייאוף 1960
**סגל האלופה, [[בוסטון סלטיקס]]:** ביל ראסל, בוב קוזי, טום היינסון, פרנק רמזי, ביל שרמן, ג'ין קונלי, סם ג'ונס, קיי. סי. ג'ונס, ג'ון ריצ'ר וג'ין גוארילה (ג'ים לוסקוטוף נכלל בסגל אך לא השתתף בפלייאוף).**[[מאמן|מאמן ראשי]]:** רד אאורבך.

## קישורים חיצוניים

## הערות שוליים

1959/1960
NBA
NBA
קטגוריה:1959 בארצות הברית
קטגוריה:1960 בארצות הברית
מחנה בר-לב

**מחנה בר לב** (על שם רב-אלוף חיים בר-לב) הידוע גם בשם **מחנה קסטינה** או **מז"י** היא בסיס צבאי בו שוכנת מפקדת זרוע היבשה של צבא הגנה לישראל. מחנה בר לב ממוקם ליד היציאה הדרומית של קריית מלאכי, בשטח קריית מלאכי.

## היסטוריה
הבסיס הוקם על ידי הצבא הבריטי במהלך המנדט. בפברואר 1948 נטשו הבריטים, והוא נכבש על ידי תושבי באר טוביה.

ב־1950 הוקמה על חלק משטח המחנה מעברת קסטינה, שתהפוך לקריית מלאכי.

במחנה שכן מתחילת שנות החמישים בית הדין הצבאי של מחוז שיפוט הדרום. בתחילה יועד בית הדין לשיפוט חיילים מן היחידות המרחביות שפעלו בחזית הדרומית ובשטחי אחריותן; ולאחר מכן הוגדר כבית-דין שהוסמך לפיקוד הדרום. לימים צורף לבית הדין בית הדין של זרוע היבשה. בדצמבר 2021 עברו חוליות התביעה והסנגוריה הצבאית ששכנו במחנה יואב לנווה צדק.

לאחר תום מבצע חורב בינואר 1949 עבר המטה העורפי של חזית הדרום ממשטרת קטרה למחנה, בעוד המטה הקרבי התמקם בבית הסראייה בבאר שבע. עד לביטולו ואיחודו עם פיקוד המרכז ב־31 בדצמבר 1954. במקום פיקוד הדרום הוקמה בבאר שבע מפקדת הדרום שנועדה להפוך בעת מלחמה לפיקוד עצמאי.

מפקדת גייסות השריון שוכנה במחנה עם הקמתה ב־1954. ב-1983 הוסבה מפגי"ש למפקדת חילות השדה וכחלק מכך הועברו אליו השלישויות של שאר החילות שהוכפפו לה (תותחנים, הנדסה וחי"ר).

באוגוסט 1995 שונה שם המחנה למחנה בר־לב.

## יחידות
במחנה שוכנות מפקדותיהם של ארבעה מחילות זרוע היבשה: קצין חי"ר וצנחנים ראשי (מקחצ"ר), קצין שריון ראשי (מקשנ"ר), קצין הנדסה ראשי (מקהנ"ר) וקצין תותחנים ראשי (מקתמ"ר).

כמו כן, במחנה שוכן רמת"ג (רשימה מקובצת תגבורת) האחראית על שיבוץ החיילים ליחידות זרוע היבשה ואט"ל (אגף הטכנולוגיה והלוגיסטיקה).

בבסיס שוכנים גם יחידת שיטור של חיל המשטרה הצבאית, ויחידת מצ"ח **יואב**.

## הערות שוליים

בר-לב
קטגוריה:זרוע היבשה
קטגוריה:הנצחת חיים בר-לב
קטגוריה:קריית מלאכי
וולודימיר גרויסמן

**ווֹלוֹדימיר בוריסוביץ' גרויסמן** (באוקראינית: **Володи́мир Бори́сович Гро́йсман**; נולד ב-20 בינואר 1978, ויניצה, ברית המועצות – כיום באוקראינה) הוא יהודי-אוקראיני שכיהן כראש ממשלת אוקראינה, יושב ראש הפרלמנט וסגן ראש הממשלה של אוקראינה. לפני כן היה ראש העיר ויניצה.

## קורות חיים
גרויסמן נולד ב-1978 בעיר ויניצה (ברית המועצות דאז) למשפחה יהודית. אביו היה איש עסקים ובהמשך הפך לחבר במועצת העיר. וולודימיר גרויסמן סיים את לימודי בית הספר ב-1994. עם סיום לימודיו, הצטרף לעסק של אביו בתפקיד ניהולי.

ב-2003 סיים לימודי תואר ראשון במשפטים. ב-2010 השלים תואר שני. במקביל ללימודיו ניהל עסקים ועסק בפוליטיקה של ויניצה.

גרויסמן נשוי לאלנה ואב לשלושה.

### פעילותו הפוליטית
בשנת 2002 נבחר למועצת העיר ויניצה, והיה לחבר המועצה הצעיר ביותר עד אז (בגיל 24).

ב-2005 הדיחו חברי המועצה את ראש העיר המכהן ומינו את גרויסמן לראש העיר הזמני. בשנת 2006 זכה גרויסמן בבחירות לראשות העירייה והפך לראש העיר באופן רשמי. כעבור ארבע שנים התמודד שוב על התפקיד, וזכה בכ-78% מקולות הבוחרים, שיעור התמיכה הגבוה ביותר בראש עיר באוקראינה.

בפברואר 2014, לאחר אירועי יברומאידאן, הודח הנשיא המכהן של אוקראינה ויקטור ינוקוביץ', וגורמי אופוזיציה עלו לשלטון. ארסני יאצניוק, אשר התמנה לראש הממשלה הזמנית באוקראינה, מינה את גרויסמן לשר לענייני פיתוח אזורי ובינוי. באוקטובר 2014 נבחר גרויסמן לראדה העליונה (הפרלמנט של אוקראינה) מטעם מפלגתו של פטרו פורושנקו, הנשיא המכהן.

ב-27 בנובמבר 2014 מונה על ידי פורושנקו לתפקיד יושב ראש הפרלמנט. ב-14 באפריל 2016, מספר ימים לאחר שיאצניוק התפטר, נבחר גרויסמן על ידי הפרלמנט האוקראיני לראש הממשלה, בתמיכתם של 250 חברי פרלמנט ו-57 מתנגדים.

ב־20 במאי 2019 התפטר גרויסמן מראשות ממשלת אוקראינה בעקבות השבעתו של נשיא אוקראינה וולודימיר זלנסקי ופיזור הפרלמנט.

ב-6 במאי 2024 נודע כי משרד הפנים של רוסיה הכניס את וולודימיר גרויסמן לרשימת מבוקשים.

## יחס ליהדות וישראל
ב-2016, כשהיה עדיין יושב ראש הפרלמנט האוקראיני, הוא הקים על רגליהם את חברי הפרלמנט לדקת דומייה כמחווה ליום השואה הבינלאומי, לראשונה בתולדות פרלמנט זה. ב-2017 ביקר גרויסמן בכותל המערבי עם משלחת מאוקראינה.

חלק מקרובי משפחתו אף עלו לישראל וגרים כיום באשדוד. אביו, בוריס גרויסמן, בן לניצול שואה.

## קישורים חיצוניים

* 

* ביוגרפיה של גרויסמן באתר העירייה של ויניצה 
* וולודימיר גרויסמן באתר הפרלמנט של אוקראינה 
* 
* 

## הערות שוליים

קטגוריה:יושבי ראש המועצה העליונה של אוקראינה
קטגוריה:פוליטיקאים יהודים אוקראינים
קטגוריה:ראשי ממשלת אוקראינה
קטגוריה:ראשי ממשלה יהודים
קטגוריה:ראשי עיריות באוקראינה
קטגוריה:יהודים חברי הפרלמנט האוקראיני
קטגוריה:מקבלי עיטור מסדר ההצטיינות של הרפובליקה של פולין
קטגוריה:אוקראינים שנולדו ב-1978
המופע של פיל דונהיו

**המופע של פיל דונהיו** (באנגלית: **The Phil Donahue Show**), הידוע גם בשם "דונהיו", הוא תוכנית אירוח אמריקאי של איש התקשורת פיל דונהיו, החל מנובמבר 1967. 

התוכנית שודרה במשך 26 שנים בערוצים הארציים, לאחר שלוש שנים בשידורים מקומיים בדייטון, אוהיו. התוכנית זכתה בהצלחה בעקבות הפורום לסוגיות חברתיות, ובסתיו 1971 היא התרחבה ליותר מ-40 תחנות שידור. הפורמט של פיל דונהיו סלל את הדרך למארחי תוכניות האירוח המצליחות שבאו לאחר מכן כמו ג'רלדו ריברה, סאלי ג'סי רפאל ואופרה ווינפרי. בסך הכל התוכנית שודרה בין השנים 1970 עד 1996. ב-2002 "דונהיו" שובץ למקום 29 ברשימת "50 תוכניות הטלוויזיה הגדולות מכל הזמנים" של TV Guide.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קצרמר תקשורת
קטגוריה:תוכניות אירוח אמריקאיות
קטגוריה:זוכי אמי בשעות היום: תוכנית אירוח
קטגוריה:תוכניות טלוויזיה אמריקאיות שעלו לשידור בשנות ה-1960
פיטר סקומייקר

[שמאל|ממוזער|200px|גנרל סקומייקר, [2004]]
**פיטר יאן סקומייקר** (באנגלית: **Peter Jan Schoomaker**; 12 בפברואר 1946) הוא גנרל אמריקאי בדימוס, יוצא הכוחות המיוחדים, אשר שימש כמפקד פיקוד המבצעים המיוחדים המשולבים וכראש מטה צבא ארצות הברית.

## ביוגרפיה
סקומייקר נולד וגדל במישיגן. הוא בוגר אוניברסיטת ויאומינג. במהלך לימודיו השלים קורס קצינים במסגרת העתודה האקדמית של צבא ארצות הברית והוסמך כסג"ם. סקומייקר התגייס לצבא ועבר הכשרה כלוחם, קורס קציני חי"ר, והכשרה כמפקד טנק בפורט נוקס. לאחר מכן שירת כמפקד מחלקה בדיוויזיית החי"ר ה-4. סקומייקר השלים מספר תפקידי מטה ופיקוד וכן את מסלול ההכשרה של הכוחות המיוחדים של צבא ארצות הברית. בשנים 1978–1981 שימש כמפקד פלגה בכוח דלתא, בין היתר במהלך מבצע ציפורן הנשר. בשנת 1983 שימש כקצין המבצעים של פיקוד המבצעים המיוחדים המשולבים. בשנים 1989–1992 שימש סקומייקר כמפקד כוח דלתא, ובכלל זה במלחמת המפרץ.

לאחר מכן שירת כעוזר מפקד דיוויזיית הפרשים הראשונה. לאחר מכן שימש סקומייקר כמפקד פיקוד המבצעים המיוחדים המשולבים, כמפקד פיקוד המבצעים המיוחדים של צבא ארצות הברית וכמפקד פיקוד המבצעים המיוחדים. בשנת 2000 פרש לגמלאות. בשנת 2003 החליט מזכיר ההגנה, דונלד ראמספלד, להחזירו לשירות פעיל ולמנותו לראש מטה צבא ארצות הברית. כראש מטה צבא היבשה החליט, בין היתר, על ביטול פרויקט מסוק RAH-66 קומאנצ'י. בשנת 2007 פרש סקומייקר בשנית לגמלאות.

## קישורים חיצוניים

* .
* .

## הערות שוליים

קטגוריה:ראשי המטה של צבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין (צבא ארצות הברית)
קטגוריה:גנרלים בצבא ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:מפקדי פיקוד המבצעים המיוחדים המשולבים
קטגוריה:מפקדי פיקוד המבצעים המיוחדים
קטגוריה:מפקדי כוח דלתא
קטגוריה:בוגרי מכללת פיקוד ומטה הכללי של צבא ארצות הברית
קטגוריה:בוגרי אוניברסיטת ויומינג
קטגוריה:בוגרי אוניברסיטת מרכז מישיגן
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:מפקדי פיקוד המבצעים המיוחדים של צבא ארצות הברית
קטגוריה:אמריקאים שנולדו ב-1946
דניאל אסקלינג

**יואכים דניאל אסקלינג** (בשוודית: **Joakim Daniel Askling**; נולד ב-4 בינואר 1990 בסטוקהולם שבשוודיה) הוא כדורגלן עבר שוודי ממוצא יהודי ששיחק בעמדת הבלם.

## קריירה
אסקלינג נולד וגדל בסטוקהולם בירת שוודיה, והחל את קריירת המשחק שלו בקבוצת הנוער של המועדון המקומי האמרבי. כשהיה בן 18 עבר אסקלינג לשחק ביורגודן כשחתם בקבוצה לעונה אחת אך לא ערך הופעת ליגה אחת במדי הקבוצה ושוחרר ממנה בחלוף חצי שנה. לאחר מכן, חתם אסקלינג באלבינולפה מהליגה השנייה באיטליה, במדיה ערך הופעה אחת ולאחר שלוש שנים וחצי שוחרר מהקבוצה. בשנת 2009 ערך אסקלינג שלוש הופעות במדי נבחרת שוודיה בכדורגל עד גיל 19. אסקלינג הגיע לישראל בעקבות חתונתה של בת דודתו ונבחן בהפועל הרצליה, אך תהליכים בירוקרטיים שיבשו את המהלך, והוא חזר לשוודיה וחתם בספורוגאנס מהליגה החמישית.

בקיץ  שב אסקלינג לישראל וחתם בהפועל כפר סבא ששיחקה בליגה א', ואף קיבל אזרחות ישראלית. אסקלינג שיחק במשך עונה אחת במדי כפר סבא בה ערך 24 הופעות ליגה וכבש שני שערים, ובסיום אותה עונה העפילה הקבוצה לליגה הלאומית. ב-30 ביוני 2014 חתם אסקלינג לארבע עונות בהפועל באר שבע מליגת העל, במדיה ערך הופעה אחת בליגה והופעה אחת בגביע הטוטו, ובינואר 2014 שוחרר מהקבוצה וחתם עד לתום העונה בבית"ר תל אביב רמלה.

ב-22 ביוני 2015 חתם אסקלינג לעונה אחת בבית"ר ירושלים. ב-2 ביולי 2015 ערך את הופעת הבכורה שלו בקבוצה, כשהשלים 90 דקות בתיקו 0–0 מול אורדבסי שימקנט הקזחית במסגרת מוקדמות הליגה האירופית. בליגה שותף בשישה משחקים, ועם סיום חוזהו סיים אסקלינג את דרכו בבית"ר ירושלים.

בקיץ  חזר לשוודיה וחתם באסיריסקה מליגת המשנה השוודית, וב-1 בינואר 2017 שוחרר מהמועדון.

## קישורים חיצוניים

* 

קטגוריה:כדורגלנים שוודים
קטגוריה:בלמי כדורגל שוודים
קטגוריה:בלמי כדורגל ישראלים
קטגוריה:סטוקהולם: כדורגלנים
קטגוריה:כדורגלני יורגודן
קטגוריה:כדורגלני אלבינולפה
קטגוריה:כדורגלני הפועל כפר סבא
קטגוריה:כדורגלני הפועל באר שבע
קטגוריה:כדורגלני בית"ר תל אביב רמלה
קטגוריה:כדורגלני בית"ר ירושלים
קטגוריה:עולים בשנות ה-2010
קטגוריה:ישראלים ילידי שוודיה
קטגוריה:שוודים שנולדו ב-1990
קטגוריה:ישראלים שנולדו ב-1990
אירינה דאן

**פטרישה אירן (אירינה) דאן** (באנגלית: **Irina Dunn**; נולדה ב-17 במרץ 1948) היא פמיניסטית, פעילה חברתית, סופרת וקולנוענית אוסטרלית. היא שירתה בסנאט האוסטרלי בין השנים 1988 ו-1990. דאן מונתה לסנאטורית כנציגת המפלגה לפירוק נשק גרעיני, לאחר שהסנטור שנבחר למושב, רוברט ווד, נפסל כי לא עמד בדרישת אזרחות אוסטרלית. לאחר שווד סידר את נושא אזרחותו, דאן סירבה להתפטר ולאפשר לו לחזור לסנאט. בעקבות סירובה, היא הורחקה מהמפלגה, והמשיכה את כהונתה כסנטורית עצמאית תוך שהיא ממשיכה לפעול למען אותן מטרות של המפלגה. בבחירות 1990 היא לא נבחרה שנית.

לאחר סיום כהונתה, דאן שימשה כמנכ"לית מרכז הסופרים של ניו סאות' ויילס מ-1992 עד 2008.

דאן זכתה לפרסום בינלאומי בעקבות סיסמה שכתבה בשנת 1970 בשני חדרי שירותים בסידני - "אישה זקוקה לגבר כמו שדג זקוק לאופניים" ("A woman needs a man like a fish needs a bicycle") - אשר מיוחס לפעמים בשוגג לפמיניסטית גלוריה סטיינם. ההשראה שלה הייתה פסקה בטקסט פילוסופי שלמדה באחד הקורסים שלה, "האדם זקוק לאלהים כמו שדג זקוק לאופניים", והיא החליטה להפוך אותו לגרפיטי. להקת הרוק U2 השתמשו בפסוק בשיר "Tryin' to Throw Your Arms Around the World" באלבום Achtung Baby.

## הערות שוליים

קטגוריה:פמיניסטיות אוסטרליות
קטגוריה:קצרמר אישים
קטגוריה:חברי הפרלמנט האוסטרלי
קטגוריה:פוליטיקאיות אוסטרליות
קטגוריה:מהגרים לאוסטרליה
קטגוריה:אוסטרליות שנולדו ב-1948
קטגוריה:אוסטרלים שנולדו ב-1948
אורי כהן אהרונוב

**אורי כהן אהרונוב** (16 בדצמבר 1950 - 18 ביוני 2015) היה עיתונאי ישראלי, ששימש ככתב לענייני משטרה בערוץ הראשון במשך למעלה מעשרים שנה.

## ביוגרפיה
נולד בירושלים בשנת 1950. אביו, בנימין כהן אהרונוב, היה במשך שנים רבות עיתונאי, דיפלומט, ומזכיר הקונסוליה הצרפתית בירושלים. זכה בתואר יקיר ירושלים. משפחת כהן אהרונוב הייתה מראשי קהילת אנוסי משהד אשר עלתה לארץ מפרס בסוף המאה ה-18 והתבססה בשכונת הבוכרים בירושלים. כהן אהרונוב החל לעבוד בערוץ הראשון בראשית שנות השמונים. מספר שנים לאחר מכן מונה לכתב לענייני משטרה של הערוץ, ושימש בתפקיד זה עד לשנות חייו האחרונות.

התגורר בירושלים. בין השנים 1994-1991 היה נשוי לזמרת ריקי גל. השניים אימצו בת שנולדה ב-1991.

היה דודו של יאיא כהן אהרונוב.

נפטר ב-18 ביוני 2015 ונקבר בבית הקברות סנהדריה בירושלים

### פעילותו כעיתונאי וכמפיק
סיקר את הפיגועים הגדולים בירושלים בשנות התשעים, וראיין את בנימין נתניהו בשנת 1993 בפרשת הקלטת הלוהטת. במשך שנים רבות שימש גם כראש דסק הפלילים של הערוץ, שכלל את כתבי המשטרה והמשפטים בירושלים ובתל אביב וכתבי הפריפריה.

ככתב לענייני משטרה, הייתה לו פעילות שוטפת בשטח עם צוותו לדווח ולתיעוד אירועים חריגים בכבישי הארץ.

אורי כהן אהרונוב שימש בין היתר ככותב ובמאי של שני סרטים תיעודיים. הראשון עסק באנוסי משהד.

הסרט השני הוא "אשמת זכאי" – על הרשעתו המוטלת בספק של רוני זכאי ברצח פינקי שולמן.

## קישורים חיצוניים
* 
* 
* 

## הערות שוליים

קטגוריה:הערוץ הראשון: שדרנים ומנחים
קטגוריה:אנשי טלוויזיה ישראלים
קטגוריה:הערוץ הראשון: אישים
קטגוריה:יהודים הקבורים בבית הקברות סנהדריה
קטגוריה:כתבים פליליים
קטגוריה:עיתונאים ישראלים
קטגוריה:ישראלים שנולדו ב-1950
קטגוריה:ישראלים שנפטרו ב-2015
קטגוריה:אנוסי משהד וצאצאיהם
ניקולאס טאובר

**ניקולאס טאובר** (נולד ב-20 באוגוסט 1984) הוא כדורגלן עבר ארגנטיני-ישראלי ממוצא יהודי המשחק בעמדת השוער.

## קריירה
טאובר התחיל את הקריירה שלו באסטודיאנטס לה פלאטה בה שיחק בין השנים  ו-. בשנתו האחרונה במועדון קיבל הזדמנויות במספר משחקים ועורר עניין מצידה של מכבי נתניה והמאמן דאז גילי לנדאו הזמין אותו למבחנים. לאחר שהרשים את המאמן והתגלה כי הוא יהודי, הוא קיבל אזרחות ישראלית וחתם במועדון ובכך אינו נחשב לזר. ב-13 בספטמבר 2003 ערך את הופעת הבכורה שלו במועדון נגד בני יהודה תל אביב. בסיום העונה ירד עם המועדון לליגה הלאומית ועזב את המועדון.

בשנת  חתם באוניון דה סנטה פה וכעבור שנה חתם באלמגרו. בשנת  חתם בצ'קריטה ג'וניורס עמה עלה לליגת העל הארגנטינאית כבר בעונתו הראשונה במועדון, אך בשתי העונות שלאחר מכן רשם שתי ירידות ליגה. בסוף  עבר ניתוח בגיד. לאחר שהחלים מההתאוששות התקשה לחזור לכושר ועזב את המועדון. ביוני  חתם בנואבה צ'יקגו והיה שותף להעפלה של הקבוצה לליגת העל.

## קישורים חיצוניים

* פרופיל השחקן באתר Futbol XXI

קטגוריה:כדורגלנים ישראלים
קטגוריה:כדורגלנים ארגנטינאים
קטגוריה:כדורגלנים יהודים
קטגוריה:שוערי כדורגל ישראלים
קטגוריה:שוערי כדורגל ארגנטינאים
קטגוריה:שוערי כדורגל יהודים
קטגוריה:לה פלאטה: כדורגלנים
קטגוריה:כדורגלני אסטודיאנטס לה פלאטה
קטגוריה:כדורגלני מכבי נתניה
קטגוריה:כדורגלני אוניון (סנטה פה)
קטגוריה:כדורגלני צ'קריטה ג'וניורס
קטגוריה:ישראלים ילידי ארגנטינה
קטגוריה:ספורטאים יהודים ארגנטינאים
קטגוריה:עולים בשנות ה-2000
קטגוריה:ארגנטינאים שנולדו ב-1984
קטגוריה:ישראלים שנולדו ב-1984
שבתי נחומוביץ

הרב **שבתי נחומוביץ** (תרנ"ג, 1893–א' באב ה'תשל"א, 23 ביולי 1971) היה ראש ישיבה ומשגיח ליטאי, חניך אסכולת נובהרדוק של תנועת המוסר. ראש ישיבת נובהרדוק "בית יוסף" בשדליץ ובחיפה ומשגיח ישיבת תפארת ישראל בחיפה.

## ביוגרפיה
נולד לחיה ומאיר שמשון נחומוביץ באיישישוק, ליטא. בגיל בר מצווה, נסע ללמוד בישיבת נובהרדוק אצל ה"סבא" רבי יוסף יוזל הורוביץ.

ניהל את ישיבת נובהרדוק בשכונת יברסקי בזאר (השוק היהודי) בקיוב, ואחר כך כיהן כראש ישיבה ומשגיח בסניפי נובהרדוק בזולטניש וצ'רקאסי. הוא היה פעיל בהסדרת פטורים לבני ישיבות מגיוס לצבא הרוסי ובשל כך נאלץ בראשית שנות ה-20 של המאה ה-20 לברוח מרוסיה. בשנת ה'תרפ"א (1921) התמנה כראש ישיבת "בית יוסף" בשדליץ בראשה עמד 7 שנים עד שנת עלותו לארץ ישראל בשנת תרפ"ח (1928).

שנה אחרי עלייתו הקים סניף של ישיבת נובהרדוק בחיפה. זמן מה לאחר מכן התמנה כר"מ וכמשגיח בישיבת תפארת ישראל וכיהן בתפקיד זה עד פטירתו בא' באב ה'תשל"א, 23 ביולי 1971.

החליף אותו בתפקידו בישיבה, הרב חיים זייצ'יק, אף הוא מתלמידי נובהרדוק.

כתביו ובהם חידושי תורה על מסכתות הש"ס ושיחות מוסר שהעביר בישיבותיו, לא נדפסו בספר. הערות קצרות בענייני מוסר שכתב, נדפסו בכתבי עת תורניים.

## הערות שוליים

קטגוריה:ישראלים ילידי ליטא
קטגוריה:ראשי ישיבות נובהרדוק
קטגוריה:רבני ישיבת תפארת ישראל
קטגוריה:משגיחים ישראלים
קטגוריה:ראשי ישיבה ליטאים במזרח אירופה
קטגוריה:שדליץ: רבנים
קטגוריה:ראשי ישיבה ליטאים בארץ ישראל
קטגוריה:בוגרי ישיבות נובהרדוק
קטגוריה:אנשי העלייה הרביעית
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1893
קטגוריה:ישראלים שנפטרו ב-1971
רפאל שפירא (הנכד)

הרב **רפאל שפירא** (ה'תרפ"ג, 1923 – ט' בכסלו ה'תשנ"ח, 8 בדצמבר 1997) היה ראש ישיבה חרדי-ליטאי, ראש ישיבת תפארת ישראל ותפארת הכרמל בחיפה.

## ביוגרפיה
נולד בלאפיטש שבליטא לרב ישראל איסר שפירא, רבה של לאפיטש ומחבר "עין ישראל", בן זקוניו של רבי רפאל שפירא מוולוז'ין; ולטויבא זלדה בת הרב אביגדור מנקביץ מקובנה, ונכדתו של רבי צבי לויתן (ר' הירש'ל סלבודקר), שעמד בראש ישיבה בעירו. בשנת ה'תר"צ עלו בני המשפחה לארץ ישראל, והתיישבו בתל אביב. הוא למד בישיבת חברון בירושלים, והתכתב בצעירותו עם רבי אברהם ישעיהו קרליץ ה"חזון איש". כמו כן היה משתתף בשיעוריו של הרב יצחק זאב סולוביצ'יק, שהיה בן דודו.

בשנת תש"ז נישא לזהבה (נפטרה אב תשס"ו) בתו של הרב חיים דוב מאיר רובמן, ראש ישיבת תפארת ישראל בחיפה, כאשר הוא ממשיך לגור בירושלים, כאברך בכולל שבראשות הרב סולוביצ'יק.

לאחר תקופה עבר לגור בחיפה והתמנה כר"מ בישיבה שבראשות חמיו, ובשנת ה'תשכ"א כאשר הלה הקים את הישיבה הגבוהה "תפארת הכרמל", הועמד כראש ישיבה בה לצדו. הוא הנהיג בישיבה שהכהנים ישאו כפים אף בימות החול, שלא כמנהג צפת והגליל שנוהגים בו בבתי כנסת רבים בחיפה. לאחר פטירת חמיו בשנת ה'תשכ"ו עמד הוא בראש מוסדות הישיבה בחיפה. כן עמד בראש ישיבת וולוז'ין בירושלים.

נפטר בט' בכסלו ה'תשנ"ח, 8 בדצמבר 1997 לאחר מחלה קשה, ונקבר בבית הקברות בהר הזיתים בירושלים.

## משפחתו
היה נשוי לזהבה (לבית רובמן). מילדיו:
*הרב אריה לֶייבּ שפירא
* הרב שמחה זיסל - ראש ישיבת תפארת ישראל, וחתנו של הרב מנחם מאיר ציוני.
* בתו - אשת הרב אליהו מן, ר"מ בישיבת אור ישראל.

* בתו - אשת הרב יעקב מרקוביץ ראש ישיבה בצפת ובנו של הרב צבי מרקוביץ.

גיסיו הם: הרב שאול יוסף ויינגרטן רבה של בת ים והרב צבי קפלן ראש כולל "שערי תורה" בתל אביב-יפו (בנו של הרב ישראל חיים קפלן).

## קישורים חיצוניים
* 
;ספרו
* 
* 

## הערות שוליים

קטגוריה:משפחת אריה לייב שפירא
קטגוריה:ראשי ישיבה ליטאים בישראל
קטגוריה:פרשני הגדה של פסח
קטגוריה:יהודים הקבורים בהר הזיתים: חלקת הנביאים
קטגוריה:רבני ישיבת תפארת ישראל
קטגוריה:ישראלים שנולדו ב-1923
קטגוריה:ישראלים שנפטרו ב-1997
עונת 1960/1961 ב-NBA

**עונת 1960/1961** היא העונה ה-15 של ליגת ה-NBA. העונה הסתיימה עם זכייתה השלישית ברציפות והרביעית בסך הכול של בוסטון סלטיקס בתואר האליפות, לאחר שבסדרת הגמר ניצחה את סנט לואיס הוקס בתוצאה 4-1. זוהי האליפות השלישית של הסלטיקס מתוך רצף של 8 אליפויות רצופות. בתואר ה-MVP של העונה הסדירה זכה בפעם השנייה ביל ראסל מהסלטיקס, לאחר שרשם ממוצעים של 16.9 נקודות ו-23.9 ריבאונדים למשחק והוביל את קבוצתו למאזן הטוב בליגה (57-22). וילט צ'מברלין מקבוצת פילדלפיה ווריורס סיים את העונה כמלך הסלים של ה-NBA עם 38.4 נקודות בממוצע למשחק, וקבע שיא NBA של 27.2 ריבאונדים למשחק. בתחילת העונה עברה קבוצת "מיניאפוליס לייקרס" ללוס אנג'לס, קליפורניה, ושינתה את שמה ללוס אנג'לס לייקרס.

## דראפט 1960
דראפט ה-NBA בעונה זו התקיים ב-11 באפריל 1960 בניו יורק. לפני הדראפט הוחלט כי הזכויות על שחקן המכללות אוסקר רוברטסון יוענקו לסינסינטי רויאלס כבחירה טריטוריאלית, אך הוא הוכר גם כבחירה הראשונה בדראפט מאחר שהייתה שייכת ממילא לסינסינטי. בסיום העונה זכה רוברטסון בתואר רוקי השנה. בבחירה השנייה בחרה לוס אנג'לס לייקרס את ג'רי וסט, ובבחירה השישית נבחר לני וילקינס על ידי סנט לואיס הוקס. רוברטסון, וסט ווילקינס נחשבים לשלושה מהרכזים הטובים בתולדות ה-NBA, ולראייה שלושתם נבחרו להיכל התהילה של הכדורסל ולרשימת 50 השחקנים הגדולים בתולדות ה-NBA. בנוסף אליהם, נבחרו בדראפט 1960  שני שחקני האולסטאר דארל אימהוף (בחירה שלישית) ולי שאפר (בחירה חמישית).

להלן רשימת נבחרי הסיבוב הראשון (מתוך 21 סיבובים):

## אולסטאר
משחק האולסטאר בעונה זו נערך ב-17 בינואר 1961 בסירקיוז, ניו יורק.
המאמנים במשחק היו רד אאורבך מבוסטון סלטיקס ופול סיימור מסנט לואיס הוקס. חמישיית המזרח כללה את בוב קוזי, ריצ'י גוארין, טום היינסון, דולף שייז ווילט צ'מברלין, וחמישיית המערב כללה את ג'ין שו, אוסקר רוברטסון, אלג'ין ביילור, בוב פטיט וקלייד לאבלט. במשחק עצמו ניצחה קבוצת המערב בתוצאה 153-131, ובתואר ה-MVP של משחק האולסטאר זכה הרוקי אוסקר רוברטסון שקלע 23 נקודות, הוריד 9 ריבאונדים ומסר 14 אסיסטים.

## טבלת העונה הסדירה

*כוכבית מסמנת קבוצה שהעפילה לפלייאוף.

## מובילי הקטגוריות הסטטיסטיות

## פרסים
[ממוזער|שמאל|220px|[ביל ראסל, ה-MVP של העונה הסדירה, שומר על וילט צ'מברלין, מלך הסלים]]
* **[[MVP של העונה הסדירה ב-NBA|MVP של העונה הסדירה]]** - ביל ראסל, בוסטון סלטיקס
* **[[רוקי השנה ב-NBA|רוקי השנה]]** - אוסקר רוברטסון, סינסינטי רויאלס

### חמישיות העונה

## פלייאוף 1961
**סגל האלופה, [[בוסטון סלטיקס]]:** ביל ראסל, בוב קוזי, טום היינסון, פרנק רמזי, ביל שרמן, סם ג'ונס, סאץ' סנדרס, ג'ים לוסקוטוף, קיי. סי. ג'ונס וג'ין קונלי.**[[מאמן|מאמן ראשי]]:** רד אאורבך.

## הערות שוליים

1960/1961
NBA
NBA
קטגוריה:1960 בארצות הברית
קטגוריה:1961 בארצות הברית
ריימונד אודיירנו

[שמאל|ממוזער|200px|גנרל אודיירנו מלווה את נשיא ארצות הברית, [ברק אובמה, בעת ביקורו בעיראק 2009]]
**ריימונד תומאס אודיירנו** (באנגלית: **Raymond Thomas "Ray" Odierno**; 8 בספטמבר 1954 – 8 באוקטובר 2021) היה גנרל אמריקאי, שירת כראש מטה צבא ארצות הברית.

## ביוגרפיה
אודיירנו גדל בעיירה רוקוויי שבניו ג'רזי. הוא החל את דרכו בצבא ארצות הברית עם הירשמו למכללה הצבאית באקדמיה הצבאית ווסט פוינט. בשנת 1976 סיים את לימודיו, הוסמך כקצין והתגייס לצבא. אודיירנו עבר הכשרה כלוחם וקורס קציני תותחנים. לאחר מכן שירת כמפקד מחלקה באגד הארטילריה ה-56. הוא השלים מספר תפקידי מטה ופיקוד ובהם מפקד סוללה בגדוד ה-1 שבאגד הארטילריה ה-73 וכקצין המבצעים של הגדוד. במלחמת המפרץ שירת כקצין האג"ם של הגדוד ה-2 באגד הארטילריה ה-3, ולאחר מכן בתפקיד זהה בדיוויזיית השריון ה-3. לאחר מכן שימש כמפקד גדוד 2 באגד הארטילריה ה-8 של דיוויזיית החי"ר ה-7 וכמפקד הסיוע הארטילרי של דיוויזיית הפרשים הראשונה.

בתפקידו הבא שימש כעוזר מפקד דיוויזיית השריון ה-3. במלחמת עיראק פיקד אודיירנו על דיוויזיית החי"ר ה-4, בין היתר במבצע ללכידת סדאם חוסיין. שימש מפקד הקורפוס ה-3 וב-2008 מונה למפקד הכוחות בעיראק. בשנים 2009–2011 פיקד על פיקוד הכוחות השלובים של ארצות הברית. בשנת 2011 מונה לראש מטה צבא ארצות הברית ושימש בתפקיד זה עד לפרישתו מהצבא בשנת 2015.

נפטר ב-8 באוקטובר 2021 ממחלת הסרטן.

## קישורים חיצוניים

* 
* 
* 

## הערות שוליים

קטגוריה:אמריקאים ילידי ניו ג'רזי
קטגוריה:בוגרי מכללת המלחמה של צבא ארצות הברית
קטגוריה:ראשי המטה של צבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין (צבא ארצות הברית)
קטגוריה:גנרלים בצבא ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:מפקדי פיקודים במחלקת ההגנה של ארצות הברית
קטגוריה:מפקדי הדיוויזיה הרביעית (ארצות הברית)
קטגוריה:מפקדי הקורפוס השלישי בצבא ארצות הברית
קטגוריה:בוגרי האקדמיה הצבאית של ארצות הברית
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנפטרו מסרטן
קטגוריה:אמריקאים שנולדו ב-1954
קטגוריה:אמריקאים שנפטרו ב-2021
קשר טורוס

[ממוזער|150px|[קשר התלתן הוא קשר טורוס מטיפוס (2,3)]]
שמאל|ממוזער|150px|קשר טורוס מטיפוס <math>(3,-7)</math> בתלת־ממד
[ממוזער|150px|[שזר (תורת הקשרים)|שזר טורוס מטיפוס (2,4)]]
ממוזער|(5,7)
בתורת הקשרים, **קשר טורוס** (Torus Knot) הוא סוג של קשר עליו ניתן לחשוב כמסתובב סביב הצירים האנכי והאופקי בתוך טורוס. למשל, קשר התלתן (trefoil knot) הוא (2,3) קשר.

## הגדרה
קשר טורוס מוגדר מטיפוס נתון (p,q), עבור שני מספרים זרים p,q.

### הגדרה טופולוגית
אינטואיטיבית, ניתן להגדיר קשר טורוס בתור קשר היושב בתוך טורוס, ועושה p ליפופים בכיוון הציר האופקי של הטורוס ו-q ליפופים בכיוון הציר האנכי שלו.

פורמלית, אם נשתמש בכך שמתקיים S^3 \cong S^1 * S^1 = S^1 \times S^1 \times I / \{ (x_0,y,0) \sim (x_0,y',0), (x,y_0,1) \sim (x',y_0,1) \}, ניתן להגדיר T_{p,q} : S^1 \to S^3 על ידי t \mapsto (pt,qt,\frac{1}{2}).

### הגדרה פרמטרית

ניתן גם לתת הצגה פרמטרית לקשר הטורוס:
:x = r\cos(p\phi)
:y = r\sin(p\phi)
:z = -\sin(q\phi)

כאשר r=cos(q \phi)+2, ותחום הפרמטר הוא 0 \le \phi .

## חבורת הקשר
במקרה של קשרי טורוס, חבורת הקשר מאפשרת לבצע מיון מלא.

חבורת הקשר של קשר הטורוס מטיפוס (p,q) היא G_{p,q}=\langle x,y \mid x^p = y^q \rangle. ניתן לראות זאת באמצעות משפט ואן קמפן - לוקחים את הסביבות U_1,U_2 להיות טורוס מלא בלי הקשר (יושבים בתוך S^3). הקשר יושב על השפה של הטורוס המלא, ולכן החבורה של כל אחת מהסביבות - היא החבורה של המשלים של הקשר בתוך הטורוס המלא - היא \mathbb{Z}, כחבורה של הטורוס המלא. כעת, ההעתקות שיש להבין מהחיתוך (שהוא שוב מעגל) אל כל אחת מהסביבות הן בדיוק הליפוף p פעמים סביב החלק האופקי ו-q ליפופים סביב החלק האנכי, ולכן לפי המשפט החבורה היא G_{p,q} = \langle x,y \mid x^p = y^q \rangle.

יתרה מזאת, החבורה הזו גם **קובעת את קשר הטורוס** - שתי חבורות G_{p,q}, G_{p',q'} הן איזומורפיות אם ורק אם הטיפוס בערך המוחלט זהה (פרט למקרה שבו אחד המספרים הוא \pm 1, ואז הקשר הוא טריוויאלי). כדי לראות זאת, יש להביט בתת-הקבוצה C = \langle x^p \rangle \subseteq G_{p,q} - היא במרכז והיא תת-חבורה נורמלית, ומתקיים G_{p,q}/C \cong \mathbb{Z}/p \mathbb{Z} * \mathbb{Z}/q \mathbb{Z} (המכפלה החופשית של החבורות). היות שלחבורה \mathbb{Z}/p \mathbb{Z} * \mathbb{Z}/q \mathbb{Z} בעלת מרכז טריוויאלי, נובע כי C שווה למרכז של החבורה. כעת, אם G_{p,q} \cong G_{p',q'} אז גם \mathbb{Z}/p \mathbb{Z} * \mathbb{Z}/q \mathbb{Z} \cong \mathbb{Z}/p' \mathbb{Z} * \mathbb{Z}/q' \mathbb{Z}, ולכן הזוגות שווים עד כדי סימן.

כדי להשלים את המיון יש לדבר על קשרי טורוס עם אוריינטציה - כאן יש להבדיל גם בין הקשרים משוקפים (p,q), (p,-q) (וכנ"ל ברכיב השני).

## תכונות
טיפוס קשר הטורוס חייב לכלול שני מספרים זרים - אחרת יש לצורה הגאומטרית המתקבלת מספר רכיבים ולכן היא מהווה שזר (Link).

קשרי טורוס הם הדוגמה היחידה לקשרים עבורם חבורת הקשר היא בעלת מרכז לא טריוויאלי.

כל קשר טורוס לא טריוויאלי הוא ראשוני (כלומר לא ניתן לכתוב אותו כסכום קשיר של שני קשרים לא טריוויאליים) וכירלי (כלומר לא שקול לשיקוף של עצמו).

כל קשר טורוס ניתן להציג כצמה עם p יוצרים: (\sigma_1 \cdot \dots \cdot \sigma_{p-1} )^{q-1}.

מספר ה-crossings של קשר טורוס הוא \min{(q(p-1),p(q-1))}.

הגנוס של קשר טורוס הוא \frac{1}{2}(p-1)(q-1).

פולינום אלכסנדר שלו הוא \frac{(t^{pq}-1)(t-1)}{(t^p-1)(t^q-1)}, ופולינום ג'ונס שלו הוא t^{(p-1)(q-1)/2}\frac{1-t^{p+1}-t^{q+1}+t^{p+q}}{1-t^2}.

## לקריאה נוספת

* 


## קישורים חיצוניים
* 

קטגוריה:תורת הקשרים
חבורת הקשר

בתורת הקשרים, **חבורת הקשר** (Knot Group) של קשר נתון היא החבורה היסודית של המשלים שלו במרחב - \pi_1(\mathbb{R}^3 \setminus K). חבורה זו היא אינווריאנט קשרים בסיסי וחשוב בתורת הקשרים - בעזרתו ניתן למיין קשרים וללמוד על התכונות הגאומטריות שלהם. בכל זאת, אינווריאנט זה איננו שלם.

## הקדמה והגדרה
קשר הוא שיכון של ספירה במרחב התלת-ממדי S^1 \hookrightarrow \mathbb{R}^3. מעצם ההגדרה, קשר כאובייקט עצמאי הומיאומורפי לספירה (ההעתקה ההפכית רציפה כהעתקה ממרחב קומפקטי להאוסדורף), ולכן מחקר תכונות שלו ברמה הזו הוא חסר טעם - המידע הטמון בתוך הקשר הוא **אופן שיכונו** בתוך המרחב.

בהינתן קשר K, ניתן להביט במשלים שלו \mathbb{R}^3 \setminus K - זהו אינווריאנט של הקשר (המשלימים של שני קשרים שקולים גם הם שקולים), אך דיי קשה לחקור אותו כאובייקט העומד בפני עצמו - למשל, לא ידוע האם הוא אינווריאנט שלם (כלומר, האם משלימים שקולים גוררים קשרים שקולים).

בכל זאת, ניתן להרכיב על המשלים פונקטורים שונים, ובעזרתם ללמוד על הקשר. לכן, מגדירים את **החבורה של הקשר** (Knot group) להיות החבורה היסודית של המשלים - \pi_1(\mathbb{R}^3 \setminus K). אינווריאנט זה מתגלה כמוצלח, ומצליח להבדיל בין מספר קשרים בסיסיים ומאפשר ללמוד על הקשר.

## תכונות
החבורה היסודית היא אכן בחירה "מוצלחת" של אינווריאנט בצורת חבורה - כך למשל, כל חבורות ההומולוגיה (וגם הקו-הומולוגיה) של המשלים נקבעות **ללא תלות בשיכון** - היא אפס בפרט להומולוגיה הראשונה, שהיא החבורה הציקלית האינסופית. בפרט, נובע כי **ה[[אבליניזציה]] של חבורת הקשר של כל קשר היא ציקלית אינסופית**. את החישוב ניתן לעשות בעזרת סדרת מאייר-ויאטוריס.

לעיתים מגדירים את חבורת הקשר להיות המשלים של הקשר ב-S^3, אך למעשה ההגדרות שקולות - שתי חבורות אלו איזומורפיות.

במקרים רבים, נוח לחשב חבורות של קשרים בעזרת הצגת וירטינגר (Wirtinger presentation) של הקשר (ראו בלקריאה נוספת לפרטים).

## דוגמאות
* הקשר הטריוויאלי הוא שיכון של המעגל ללא הצטלבויות, והחבורה שלו היא \mathbb{Z}. ביתר כלליות, לקשר טריוויאלי מקו-ממד 2 יש חבורה יסודית ציקלית אינסופית - תחת שיכון טבעי S^{n-2} \subseteq S^{n} מתקיים \pi_1(S^n \setminus S^{n-2}) = \mathbb{Z}.
* לקשר טורוס מטיפוס (p,q) (המספרים זרים) חבורת הקשר היא G_{p,q} = \langle x,y \mid x^p = y^q \rangle. ראו בערך לפרטים נוספים. יתרה מזאת, החבורה הזו גם קובעת את קשר הטורוס - שני קשרי טורוס הם זהים אם ורק אם הטיפוס שלהם זהה (עד כדי קשר טריוויאלי וסימן).
* ניתן לחשב את החבורה של קשר התלתן בשתי דרכים - בעזרת הדוגמה לעיל מקבלים G=G_{2,3} = \langle x,y \mid x^2 = y^3 \rangle, ובעזרת הצגת וירטינגר מקבלים B_3 = \langle x,y \mid xyx=yxy \rangle - חבורת הצמות השלישית. בפרט, נובע שאלו הן שתי הצגות לאותה החבורה.
* לקשר השמינית חבורת הקשר \langle x,y \mid y x y^{-1} x y = x y x^{-1} y x \rangle.
* לקשר הריבוע ולקשר הסבתא אותה חבורת הקשרים, אך הם אינם שקולים.

## לקריאה נוספת

* 
* 


## קישורים חיצוניים
* 

קטגוריה:תורת הקשרים
ציעור

שמאל|ממוזער|150px|נחלות שבטי ישראל
**צִיעֹר** הייתה עיר מקראית בנחלת שבט יהודה, הנזכרת פעם אחת בתנ"ך.

העיר נזכרת בספר יהושע, ברשימת ערי שבט יהודה באזור הר חברון: .

אוסביוס, בחיבורו האונומסטיקון (תחילת המאה ה-4 לספירה), ציין כי בימיו התקיים יישוב בשם זה בין ירושלים ובית גוברין.

יש המציעים לזהות את העיר הקדומה עם הכפר סעיר, הסמוך לבית עינון, צפונית מזרחית לחברון, שבו אותרו חרסים החל מהתקופה הישראלית. הפריטים הארכאולוגים מעידים על יישובה של ציעור בתקופת הברזל. לדעת שמואל אחיטוב, זיהוי ציעור בסעיר הוא בעייתי, וזאת כיוון שלא ברור אם היישוב שהיה בסעיר לא נכלל עם יישובי הסביבה, חלחול ובית ענות, באותו המחוז. גרשון גליל זיהה את ציעור עם ח'רבת א-נצרא השוכנת כ- 3 ק"מ מחברון. לשיטתו, ההצעה לזהות את ציעור עם סעיר אינה מתיישבת עם הממצאים באתרים הסמוכים.

הגאוגרף המוסלמי בן המאה ה-13 יאקות אל-חמאווי הזכיר את העיר בכתביו בגרסה "צָעִיר".

## הערות שוליים

קטגוריה:קצרמר ארכאולוגיה
קטגוריה:יישובי המקרא
קטגוריה:נחלת שבט יהודה
צפונות

ממוזער|375px|שמאל|לוגו כתב העת
**צפונות** היה כתב עת תורני שיצא לאור כרבעון בסוף שנות ה-80 ובשנות ה-90 של המאה ה-20, ונועד להיות לפי הגדרת העורכים, .

עורכי כתב העת היו הרב יצחק ישעיה וייס והרב משה אלכסנדר זושא קינסטליכער, והוא יצא במסגרת "מכון צפונות".

## תכנים
בכתב העת התפרסמו בו מכתב-יד חידושים ותשובות הלכתיות של הראשונים, סקירות ביבליוגרפיות והיסטוריות, ומחקרים שונים בתחום העניין התורני.

בין הרבנים והחוקרים התורניים שפרסמו את מחקריהם בגליונות הרבעון היו: הרב דוד צבי הילמן, הרב דוד דבליצקי, הרב דוד מצגר, הרב שמואל אליעזר שטרן, בנימין שלמה המבורגר, יעקב שמואל שפיגל, יצחק יודלוב, שמואל אשכנזי, הרב יואל קטן, הרב יעקב חיים סופר והרב שלמה אנגלרד (האדמו"ר מראדזין).

## קישורים חיצוניים
**גליונות כתב העת הזמינים ברשת:**
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

קטגוריה:ישראל: כתבי עת תורניים
קטגוריה:כתבי עת למחקר תורני
עונת 1949/1950 ב-NBA

**עונת 1949/1950** היא עונת הבכורה של ליגת ה-NBA. מאחר שליגת ה-NBA היא מיזוג של ליגת ה-BAA עם ליגת ה-NBL, ה-NBA רואה את שלוש העונות של ה-BAA כחלק מההיסטוריה שלה עצמה, ואת עונה זו כרביעית בתולדותיה. הליגה החדשה קיבצה שש קבוצות מליגת ה-NBL, עשר מקבוצות ה-BAA והוסיפה את קבוצת אינדיאנפוליס אולימפיאנס, כדי ליצור ליגה של 17 קבוצות בסך הכול. בסיום העונה זכתה מיניאפוליס לייקרס בתואר האליפות בפעם השנייה ברציפות (והראשונה במסגרת ה-NBA), לאחר שבסדרת הגמר ניצחה את סירקיוז נשיונלס בתוצאה 4-2.

## דראפט 1949
הדראפט בעונה זו התקיים ב-21 במרץ 1949 בעיר ניו יורק. זהו הדראפט השלישי והאחרון של ליגת ה-BAA לפני שהפכה לליגת ה-NBA. קבוצת פרובידנס סטימרולרס בחרה במקום הראשון את האווי שאנון, שהספיק לשחק שתי עונות ב-NBA לפני שפרש ממשחק. בדראפט 1949 נבחרו שלושה חברי היכל התהילה - דיק מקגווייר (בחירה שביעית), ורן מיקלסן ואד מקאולי (בחירות טריטוריאליות), בנוסף לשמונה שחקני האולסטאר - אלכס גרוזה (בחירה שנייה), ליאו בארנהורסט, ראלף בירד, ג'ק קולמן (סיבוב שני), דווייט אדלמן, פרד שאוס (סיבוב שלישי), בוב הריסון ופול וולת'ר (סיבובים מאוחרים).

## טבלת העונה הסדירה
בעונה זו בלבד, שובצו קבוצות הליגה בשלושה בתים ללא חלוקה נוספת לאזורים: 10 הקבוצות שהצטרפו מליגת ה-BAA חולקו בין הבית המזרחי לבית המרכזי, וכל אחת מהן שיחקה 68 משחקים. סירקיוז צורפה לבית המזרחי ושיחקה 64 משחקים, וכל אחת משש הקבוצות הנותרות (בבית המערבי) שיחקה 62 או 64 משחקים.

*כוכבית מסמנת קבוצה שהעפילה לפלייאוף. 

## מובילי הקטגוריות הסטטיסטיות

## חמישיות העונה
[ממוזער|שמאל|220px|[ג'ורג' מייקן, מלך הסלים וחבר חמישיית העונה]]
[ממוזער|שמאל|220px|[ג'ים פולארד, חבר חמישיית העונה]]

## פלייאוף 1950
[ממוזער|שמאל|280px|תמונה קבוצתית של אלופת ה-NBA, [לוס אנג'לס לייקרס|מיניאפוליס לייקרס]]
בעונה זו, ארבע המדורגות הראשונות בכל בית העפילו לפלייאוף ושיחקו ביניהן, בסדרות חצי גמר וגמר, על אליפות הבית. שלוש אלופות הבתים דורגו ביניהן לפי מאזן הניצחונות בעונה הסדירה, כשהמדורגת השנייה והשלישית (מיניאפוליס ואנדרסון) משחקות ביניהן בחצי הגמר והמדורגת ראשונה (סירקיוז) משובצת ישירות לסדרת הגמר.

**סגל האלופה, [[מיניאפוליס לייקרס]]:** ג'ורג' מייקן, ורן מיקלסן, ג'ים פולארד, ארני פרין, דון קרלסון, סלייטר מרטין, הרם שייפר, באד גרנט, בוב הריסון, בילי האסט וטוני ג'ארוס.**[[מאמן|מאמן ראשי]]:** ג'ון קנדלה.

**הבית המזרחי**

**הבית המרכזי**

**הבית המערבי**

**[[גמר ה-NBA]]**

## קישורים חיצוניים

## הערות שוליים

1949/1950
קטגוריה:1949 בספורט
קטגוריה:1950 בספורט
קטגוריה:1949 בארצות הברית
קטגוריה:1950 בארצות הברית
טטרה הידרו פוראן

**טטרה הידרו פוראן** (Tetrahydrofuran או THF) הוא תרכובת שנוסחתה הכימית C4H8O. החומר הוא תרכובת הטרוציקלית (אתר טבעתי), נוזל שקוף דומה בריחו לאצטון מסיס במים בעל צמיגות נמוכה.

השימושים העיקריים בטטרה הידרו פוראן הם כחומר גלם לפולימרים וכממס פולרי.

## ייצור
מייצרים טטרה הידרו פוראן האמצעות דה-הידרציה של 1,4 בוטאן דיאול בקטליזה חומצית באופן דומה לזה שבו מפיקים דיאתיל אתר מאתנול. חברת דופונט פיתחה שיטה להפקת החומר בחמצון של בוטאן לאנהידריד של חומצה מאלית (maleic anhydride) ואז הידרוגנציה של החומר לקבלת טטרה הידרו פוראן.

## שימושים
בנוכחות חומצה חזקה THF הופך לפולימר קווי הנקרא (poly(tetramethylene ether) glycol (PTMEG הידוע גם כ-PTMO המשמש לייצור סיבים אלסטיים (Spandex) 
Poly-thf.svg|פולי טטרה הידרו פוראן (PolyTHF)
יישום חשוב נוסף של טטרה הידרו פוראן הוא כממס תעשייתי בייצור פוליוויניל כלוריד (PVC) וורנית (לכה), THF ממיס מגוון רחב של חומרים פולרים וא-פולרים.

## בטיחות
רעילותו של החומר נמוכה - ערך LD50 דומה לזה של אצטון, בשל יכולות ההמסה הטובות שלו הוא עשוי לגרום יובש בעור, החומר ממיס לטקס ולכן עובדים איתו בכפפות ניטריל. טטרה הידרו פוראן דליק מאוד.

בעיה בטיחותית ב-THF היא יצירה של פראוקסיד נפיץ במגע עם אוויר, כדי למנוע סכנה זו מוסיפים חומר נוגד חמצון ונמנעים מייבוש באמצעות זיקוק בשל יצירת ריכוז גבוה של הפראוקסיד בשאריות. 
Tetrahydrofuran peroxide formation.svg|יצירת פראוקסיד מטטרה הידרו פוראן


## קישורים חיצוניים

* גיליון בטיחות חומרים לטטרה הידרו פוראן

קטגוריה:ערכים שבהם תבנית בריטניקה אינה מתאימה
קטגוריה:תרכובות אורגניות
קטגוריה:ממסים אפרוטיים
קטגוריה:חמצן: תרכובות
טד דויטש

**תאודור "טד" דויטש** (באנגלית: **Theodore "Ted" Deutch**; נולד ב-7 במאי 1966) הוא פוליטיקאי יהודי-אמריקאי חבר המפלגה הדמוקרטית. בשנים 2022-2010 כיהן דויטש בבית הנבחרים של ארצות הברית, תחילה כנציג מחוז 19 ולאחר מכן מטעם המחוז ה-21 של פלורידה. משנת 2019 ועד להתפטרותו היה יו"ר ועדת בית הנבחרים לענייני אתיקה. בשלהי ספטמבר 2022 התפטר מהקונגרס לשם תפקידו החדש כמנכ"ל הוועד היהודי-האמריקאי.

## ביוגרפיה
דויטש נולד בבית לחם שבפנסילבניה, בנם הצעיר של ג'ין וברנרד. ב-1988 סיים תואר ראשון באוניברסיטת מישיגן, בתקופת הלימודים זכה במלגת המנהיגות היוקרתית על שם הארי טרומן. ב-1990 סיים תואר JD במשפטים מבית הספר למשפטים של אוניברסיטת מישיגן. עבד כעורך דין וב-1997 עבר עם רעייתו להתגורר בדרום פלורידה.

ב-2006 התמודד וזכה בבחירות לסנאט של פלורידה. במהלך כהונתו קידם חקיקה שהפכה את פלורידה למדינה הראשונה בארצות הברית שמפעילה לחצים כלכליים על חברות עסקיות במטרה להאט את תוכנית הגרעין האיראנית. רוח החוק שיזם אומצה ב-2010 על ידי הקונגרס של ארצות הברית בחקיקת חוק הסנקציות הכלכליות ברמה הפדרלית.

באפריל 2010 ניצח בבחירות המיוחדות שנערכו למושב מחוז 19 של פלורידה בבית הנבחרים של ארצות הברית, בעקבות פרישתו של רוברט וקסלר. לאחר העיצוב מחדש של מחוזות הבחירה בפלורידה התמודד וזכה בנובמבר 2012 במושב מחוז 21 בבית הנבחרים. הוא נבחר לתקופות כהונה נוספות ב-2014. ב-2016 הוא נבחר לייצג את האזור מס' 22 במקום לואיס פרנקל וב-2018 זכה בכהונה נוספת. דויטש כיהן כחבר בוועדת החוץ, כחבר בוועדת המשפטים וכחבר בוועדת האתיקה של בית הנבחרים. הוא היה החבר הבכיר מהמפלגה הדמוקרטית בתת-ועדת החוץ לענייני המזרח התיכון וצפון אפריקה.

בינואר 2020 היה חלק ממשלחת של הקונגרס האמריקאי בראשות יושבת ראש בית הנבחרים ננסי פלוסי לאתרים יהודיים בפולין ולפורום השואה העולמי החמישי שהתקיים בירושלים.

ב-28 בפברואר 2022 הכריז דויטש על פרישתו מבית הנבחרים האמריקאי לקראת בחירות אמצע הכהונה באותה השנה, לשם כניסתו לתפקיד מנכ"ל הוועד היהודי-האמריקאי. ב-30 בספטמבר 2022 נכנסה התפטרותו מבית הנבחרים לתוקף.

דויטש נשוי לג'יל ואב לשתי בנות תאומות ולבן. הוא מתגורר בבוקה רטון וחבר בקהילה היהודית-קונסרבטיבית המקומית "בני תורה".

## קישורים חיצוניים

* 

* טד דויטש באתר בית הנבחרים של ארצות הברית
* 
* 

## הערות שוליים

קטגוריה:אמריקאים ילידי פנסילבניה
קטגוריה:חברי בית הנבחרים של ארצות הברית מפלורידה
קטגוריה:יהודים חברי בית הנבחרים של ארצות הברית
קטגוריה:יהודים חברי בתי המחוקקים של מדינות ארצות הברית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית המחוקקים של פלורידה
קטגוריה:יהדות פלורידה: אישים
קטגוריה:בוגרי בית הספר למשפטים באוניברסיטת מישיגן
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:אמריקאים שנולדו ב-1966
מלאגרוס

**מלאגרוס** (ביוונית: **Mελέαγρος**; המאה ה-4 לפנה"ס) היה מצביא מוקדוני, ששרת בצבאו של אלכסנדר הגדול ונרצח במהלך מלחמות הדיאדוכים.

## ביוגרפיה
היה בנו של אדם בשם נאופטלמוס ככל הנראה ממוצא אפריוטי היחיד הידוע לנו בצבאו של אלכסנדר שהיה ממוצא זה הוא נזכר לראשונה בשנת 335 לפנה"ס כאשר אלכסנדר יצא למסע נגד הגטים בתראקיה מלאגרוס נשלח יחד עם פיליפוס חזרה לפלה יחד עם השלל כדי שלא יכביד על אלכסנדר בהמשך המסע שנה לאחר מכן הוא נזכר כאחד ממפקדי הכוחות המוקדוניים בקרב גרניקוס ושנה לאחר מכן ידוע שהשתתף בקרב איסוס ושנתיים לאחר מכן בקרב גאוגמלה וכן בקרב השערים הפרסיים וכן במהלך מסעות בבקטאריה וקרב הידספס נראה שלמרות כל זאת הוא לא היה מהמצביאים החביבים על אלכסנדר, שכן בכל הקרבות הנ"ל הוא נזכר תמיד כמפקד יחידת פלנקס, ומעולם לא עלה בדרגה בעוד שמפקדים אחרים כן עלו בדרגות. הוא נודע כמתנגד חריף לרפורמות שאלכסנדר ניסה להעביר בצבא, שכללו שילוב של פרסים ובני עמים "נחותים" אחרים בצבא. 

אם כי לאחר מותו המסתורי של אלכסנדר בבבל נראה שהייתה לו השפעה רבה, קציניו של אלכסנדר התכנסו כדי לבחור יורש למלכם, פרדיקס הציע שאחד מהם ישמש כעוצר עד שרוקסנה מלכתו של אלכסנדר שהייתה בהריון תלד. מלאגרוס התנגד לו בחריפות, וטען שלא בטוח שהבן שתלד רוקסנה יהיה זכר, הוא הציע שהרקולס בנו הלא חוקי של אלכסנדר מברסינה, או ארהידאוס אחיו למחצה של אלכסנדר, ישמשו כמלכים. תלמי הציע דעה שלישית כל הגנרלים ישמשו יחד כעוצרים עד שתלד רוקסנה ועד שיגדל בנה. בהשפעת הפרשים ומעמד האצולה התקבלה דעתו של פרדיקס, והוא לאונטס, קרטרוס, ואנטיפטרוס, מונו לעוצרים. 

אולם לוחמי יחידות הפלנקס שהיוו את היסוד העממי יותר בצבא, מחו על כך שלא שיתפו אותם בדיונים, והכתירו את ארהידאוס הלוקה בנפשו כמלך "פיליפוס השלישי". פרדיקס שלח את מאלגרוס ואטאלוס כדי להרגיע את הרוחות, אולם השניים שזעמו על פרדיקס הצטרפו אל המורדים ועודדו אותם. דיודורוס כותב שהמורדים הכתירו את מאלגרוס כמפקדם. שני הצדדים נערכו לקרב באזור בבל, אולם אז ילדה רוקסנה בן, ו"אישים בעלי רצון טוב ביותר" כהגדרת דיודורוס הצליחו להשכין שלום בין הצדדים, וסוכם שארהידאוס ובנה של רוקסנה ימלכו במשותף. 

מלאגרוס נרצח יחד עם עוד 30 אנשים משפיעים במהלך טיהורים שערך פרדיקס בכל אלו שהיו עלולים לעורר מדנים.

## לקריאה נוספת
* דוד גולן, **תולדות העולם ההלניסטי**, ירושלים: הוצאת הספרים ע"ש י"ל מאגנס, מהדורה ראשונה תשמ"ג, מהדורה שנייה תשמ"ז
* ג'. ב. ברי, **תולדות העולם הקלאסי**, כרך שני.
* ביל יני, **אלכסנדר הגדול - לקחים מפועלו של המצביא הבלתי-מנוצח בהיסטוריה**, 2012, הוצאת מודן - (מהדורה ראשונה בשנת 2010)

* Diodorus Siculus. *Library of History*. Translated by C.H. Oldfather, R.M. Geer, C.L. Sherman, F.R. Walton and C.B. Welles. Loeb Classical Library. Cambridge, MA, Harvard University Press; London, William Heinemann, 1933-1967.
* Plutarch. *Lives*. Translated by Bernadotte Perrin. Loeb Classical Library. Cambridge (MA), Harvard University Press, and London, William Heinemann, 1914-1926. 11 vols. Digitized copy in: penelope.uchicago.edu
* Arrian, *The Campaigns of Alexander*, translated by Aubrey de Sélincourt, Penguin Classics, 1958 and numerous subsequent editions.
* 
* Waldemar Heckel, Who is Who in the Age of Alexander the Great Prosopography of Alexanders' Empire, Blackwell publishing, 2006.


## קישורים חיצוניים

* 

## הערות שוליים

קטגוריה:אלכסנדר הגדול
קטגוריה:מוקדונים
קטגוריה:יוון העתיקה: היסטוריה צבאית
קטגוריה:יוונים הלניסטיים
קטגוריה:אישים שחיו במאה ה-4 לפנה"ס